პოლ პოგბა

პოლ ლაბილ პოგბა (დ. 15 მარტი, 1993) — გვინეური წარმოშობის ფრანგი ფეხბურთელი, ინგლისის პრემიერლიგის კლუბ „მანჩესტერ იუნაიტედის“ ნახევარმცველი. თამაში შეუძლია როგორც საყრდენი ნახევარმცველის, ასევე — შემტევი ნახევარმცველის პოზიციებზე.

პოგბა გახდა ყველაზე ძვირადღირებული ფეხბურთელი მსოფლიოში. 2016 წელს „იუვენტუსმა“ სარეკორდო 105 მილიონი ევროს სანაცვლოდ გაყიდა პოგბა, ყოფილ კლუბში - „მანჩესტერ იუნაიტედში“.

ფეხბურთის თამაში დაიწყო პარიზში, საფეხბურთო კლუბ „როისი-ენ-ბრიში“ და „ტორსიში“. შემდეგ გადავიდა პროფესიონალურ კლუბ „ლე ავრიში“ 2007 წელს. ორი წლის შემდეგ გადავიდა ინგლისის პრემიერ ლიგის კლუბ „მანჩესტერ იუნაიტედში“, სადაც დაჰყო სამი სეზონი. მანჩესტერული კლუბის ძირითად შემადგებლობაში მონაწილეობა მიიღო შვიდ მატჩში. 2012 წლის ივლისში დატოვა „მანჩესტერ იუნაიტედი“ და გადავიდა სერია A-ს კლუბ „იუვენტუსში“.

საკლუბო კარიერა
 მანჩესტერ იუნაიტედი 
პოგბას დებიუტი „მანჩესტერ იუნაიტედში“ 2012 წლის 31 იანვარს შედგა პრემიერ ლიგის მატჩში „სტოკ სიტისთან“, სადაც 72 წუთზე ხავიერ ერნანდესი შეცვალა. ევროპული დებიუტი 2012 წლის 15 მარტს ევროპის ლიგის გათამაშებაში ბილბაოს „ატლეტიკთან“ შეხვედრაში შედგა, სადაც მისი გუნდი ანგარიშით 2-1 დამარცხდა, ორი მატჩის ჯამში კი 5-3 და გამოეთიშა ევროპის ლიგაში ასპარეზობას.

 იუვენტუსი 
2012 წლის 3 ივლისს სერ ალექს ფერგიუსონმა დაადასტურა, რომ „მანჩესტერ იუნაიტედი“ არ გაუხანგრძლივებდა პოგბას კონტრაქს და დატოვებდა კლუბს. ამავე წლის 27 ივლისს ტურინის იუვენტუსმა განაცხადა რომ პოლმა სამედიცინო შემოწმება გაიარა და ჩაირიცხა ტურინულ კლუბში. ოფიციალურად, 3 აგვისტოს, კონტრაქტი 4 წლით გაფორმდა. პოგბას დებიუტი „იუვენტუსში“, 1 აგვისტოს, „ბენფიკას“ წინააღმდეგ შედგა, მან 78 წუთზე ანდრეა პირლო შეცვალა. პოლმა იუვენტუსის მაისურით პირველი გოლი ნაპოლის წინააღმდეგ 2012 წლის 20 ოქტომბერს გაიტანა. პოგბა ტურინელ გულშემატკივრებში ახალ ზედმეტსახელს ატარებს — „რვაფეხა“ - ().

 მანჩესტერ იუნაიტედი 
2016 წლის 8 აგვისტოს, პოლ პოგბა ოფიციალურად დაბრუნდა თავის ყოფილ კლუბში და გახდა ყველაზე ძვირადღირებული ფეხბურთელი მსოფლიოში. იუვენტუსს არ ჰქონდა გეგმაში და არ სურდა პოლის გაყიდვა, რადგან ის ერთ-ერთ საკვანძო ფიგურად მოისაზრებოდა კლუბში, რომელიც დიდი მიზნების მისაღწევად თავის როლს ითამაშებდა, მაგრამ პოგბას სურვილიდან გამომდინარე, იუვენტუსმა დათმო სარეკორდო 105 მილიონი ევროს სანაცვლოდ, რა თანხასაც 5 მილიონი ევრო მიემატება მისი კარგი ასპარეზობის შემთხვევაში.

სანაკრებო კარიერა
საფრანგეთის ეროვნულ ნაკრებში პოგბას დებიუტი 2013 წლის 22 მარტს შედგა, საქართველოს წინააღმდეგ, სადაც მან მატჩი ძირითად შემადგენლობაში დაიწყო და შეუცვლელად ითამაშა, მისმა ნაკრებმა კი 3-1 იმარჯვა. პოგმამ მონაწილეობა მიიღო 2014 წლის მუნდიალზე, სადაც გაიტანა ერთადერთი გოლი ნიგერიის ნაკრებთან მერვედფინალურ მატჩში. პოგბა დასახელდა ჩემპიონატის საუკეთესო ახალგაზრდა ფეხბურთელად.

სტატისტიკა

კლუბისეზონიჩემპიონატითასილიგის თასიევროპასხვასულჩემპიონატიმატჩიგოლიმატჩიგოლიმატჩიგოლიმატჩიგოლიმატჩიგოლიმატჩიგოლიმანჩესტერ იუნაიტედი2011–12პრემიერლიგა300030100070სულ300030100070იუვენტუსი2012–13სერია A27520—80003752013–1436700—141115192014–1526841—1011041102015–1635851—81104910სულ12428112—4033117834მანჩესტერ იუნაიტედი2016–17პრემიერლიგა000000000000სულ000000000000 სულ კარიერაში12728112304133118534

მიღწევები
საკლუბო
 იუვენტუსი:(8)
სერია A (4): 2012–13, 2013-14, 2014-15, 2015-16
იტალიის თასი (2): 2014-15, 2015-16
იტალიის სუპერთასი (2): 2013, 2015; ვერცხლის პრიზიორი: 2014
უეფას ჩემპიონთა ლიგა: ვერცხლის პრიზიორი: 2014-15

 მანჩესტერ იუნაიტედი:(3)
ევროპა ლიგა (1): 2016-17
ინგლისის ლიგის თასი (1): 2016-17
ინგლისის სუპერთასი (1): 2016

სანაკრებო
საფრანგეთი 20
ფიფას 20 წლამდელთა მსოფლიო ჩემპიონატი: 2013

საფრანგეთი
მსოფლიო საფეხბურთო ჩემპიონატი:ჩემპიონი: 2018
ევროპის ჩემპიონატი: ვერცხლის პრიზიორი: 2016

ინდივიდუალური
ფიფას 20 წლამდელთა მსოფლიო ჩემპიონატის ოქროს ბურთი: 2013

რესურსები ინტერნეტში

 პროფილი ManUtd.com-ზე




სქოლიო

კატეგორია:დაბადებული 1993
კატეგორია:ფრანგი ფეხბურთელები
კატეგორია:პრემიერ ლიგის ფეხბურთელები
კატეგორია:სერია A-ს ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:იუვენტუსის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 15 მარტი
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:მსოფლიო ჩემპიონები ფეხბურთში
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ლიგა 1-ის ფეხბურთელები
კატეგორია:ცოცხალი ადამიანები